Suomi

Apple Computer, Inc.
iTunesin ohjelmistolisenssisopimus
Yhden käyttäjän lisenssi

LUKEKAA TARKASTI TÄMÄ LISENSSISOPIMUS ("LISENSSI") ENNEN HYVÄKSYN-PAINIKKEEN VALITSEMISTA. VALITSEMALLA HYVÄKSYN-PAINIKKEEN SITOUDUTTE NOUDATTAMAAN TÄMÄN LISENSSIN EHTOJA, SEKÄ ALLA ESITETTYJÄ KOLMANNEN OSAPUOLEN OHJELMISTO- JA PALVELUEHTOJA. ELLETTE HYVÄKSY EHTOJA, VALITKAA "EN HYVÄKSY" JA (MIKÄLI MAHDOLLISTA) PALAUTTAKAA APPLE-OHJELMISTO HYVITYSTÄ VARTEN SILLE JÄLLENMYYJÄLLE, JOLTA OSTITTE OHJELMISTON.

TÄRKEÄ HUOMAUTUS: Tätä ohjelmaa on lupa käyttää vain materiaalin jäljentämiseen. Lisenssinhaltija saa käyttää ohjelmaa vain sellaisen materiaalin jäljentämiseen, joka on tekijänoikeussuojaamatonta, johon lisenssinhaltijalla itsellään on tekijänoikeudet tai jota hänellä on laillinen tai muutoin annettu oikeus jäljentää. Jos materiaalin kopiointioikeudesta on epäselvyyttä, on otettava yhteyttä lakimieheen.

1. Yleistä. Apple Computer, Inc ("Apple") myöntää tämän lisenssin mukana tulleisiin ohjelmiin, dokumentaatioon ja kirjasimiin, niin kovalevyllä, levykkeellä, cd-rom-levyllä tai millä tahansa muulla taltiolla/tallenteella taikka muodossa (yhteisnimitykseltään "Apple-ohjelmisto") lisenssin ehtojen mukaisen käyttöoikeuden, mutta ei tekijän- tai muita immateriaalioikeuksia eikä muitakaan oikeuksia, joita ei erikseen ole luovutettu. Käyttäjä omistaa taltion/tallenteen, jolle Apple-ohjelmisto on tallennettu, mutta Apple ja/tai Applen lisensoijat säilyttävät oikeutensa Apple-ohjelmistoon.

2. Lisenssin käyttö ja rajoitukset. Tämän sopimuksen perusteella lisenssinsaajalla on oikeus asentaa Apple-ohjelmisto vain yhteen tietokoneeseen kerrallaan. Apple-ohjelmistoa voidaan käyttää materiaalin jäljentämiseen, jos käyttö rajoittuu muuhun kuin tekijänoikeuksilla suojattuun materiaaliin tai sellaiseen materiaaliin, johon lisenssinsaajalla on tekijänoikeus, tai jonka jäljentämiseen hänellä on valtuutus tai laillinen lupa. Lisenssi kieltää Apple-ohjelmiston samanaikaisen asentamisen useampaan kuin yhteen tietokoneeseen, eikä Apple-ohjelmistoa voida asettaa käyttöön verkossa, jossa sitä voisi käyttää useampi kuin yksi tietokone kerrallaan. Apple-ohjelmistosta voidaan varmuuskopiotarkoituksessa tehdä yksi tietokoneella luettavissa oleva kopio, jossa tulee näkyä samat tekijänoikeustiedot kuin alkuperäisessä. Mikäli sovellettavasta laista tai tästä lisenssistä ei muuta johdu, lisenssinsaajalla ei ole oikeutta palauttaa, muuttaa, lisätä, purkaa, kääntää, vuokrata, antaa leasing-vuokralle, lainata tai luoda tästä johdettuja tuotteita tai siirtää verkon välityksellä ohjelmistoa kenellekään. APPLE-OHJELMISTOA EI OLE SUUNNITELTU KÄYTETTÄVÄKSI YDINENERGIA-ALAN TOIMINNAN, LENTOKONEEN NAVIGOINTI- TAI TIETOLIIKENNEJÄRJESTELMIEN, LENNONJOHTOLAITTEIDEN TAI MUIDEN SELLAISTEN JÄRJESTELMIEN YHTEYDESSÄ, JOISSA TIETOKONEJÄRJESTELMÄSSÄ ILMENNYT TOIMINTAHÄIRIÖ SAATTAA AIHEUTTAA KUOLEMAN, HENKILÖVAHINGON TAI VAKAVAN FYYSISEN TAI YMPÄRISTÖHAITAN VAARAN.

3. Lisenssin siirtäminen. Lisenssinsaajalla ei ole oikeutta vuokrata, antaa leasing-vuokralle, lainata tai alilisensoida Apple-ohjelmistoa. Tämän lisenssin tuottamat oikeudet voidaan kuitenkin kertaalleen siirtää kokonaisuudessaan edellyttäen, että: (a) Apple-ohjelmisto siirretään kokonaisuudessaan, mukaan lukien kaikki komponenttien osat, alkuperäinen taltio, dokumentaatio ja tämä lisenssi, (b) lisenssinsaaja ei säilytä muita Apple-ohjelmiston kopioita, mukaan lukien tietokoneeseen tai muuhun tallennuslaitteeseen tallennetut kopiot ja (c) osapuoli, jonka haltuun Apple-ohjelmisto siirtyy, lukee tämän lisenssin sopimusehdot ja hyväksyy ne.

4. Lisenssin päättyminen. Tämä lisenssi on voimassa toistaiseksi. Mikäli lisenssin ehtoja ei noudateta, lisenssin voimassaolo päättyy heti ilman erillistä ilmoitusta Applelta. Sopimuksen päättyessä Apple-ohjelmiston käyttö on lopetettava ja kaikki ohjelmiston osittaisetkin kopiot on hävitettävä.

5. Taltion/tallenteen rajoitettu takuu. Taltioille/tallenteelle, joille Applen ohjelmisto on talletettu, Apple myöntää takuun työ- ja materiaalivirheistä, normaalikäytössä yhdeksänkymmenen (90) päivän ajan hankintapäivästä lukien. Apple voi harkintansa mukaan joko vaihtaa tai hyvittää tuotteen edellyttäen, että viallinen taltio ja kopio ostokuitista palautetaan Applelle tai Applen jälleenmyyjälle. TÄMÄ RAJOITETTU TAKUU JA KAIKKI TALTION VÄLILLISET TAKUUT MUKAAN LUKIEN KAUPALLINEN KÄYTTÖKELPOISUUS, TYYDYTTÄVÄ LAATU JA SOVELTUVUUS JOHONKIN MÄÄRÄTTYYN TARKOITUKSEEN ON RAJOITETTU YHDEKSÄÄNKYMMENEEN (90) PÄIVÄÄN OSTOHETKESTÄ. KOSKA JOIDENKIN MAIDEN LAINSÄÄDÄNTÖ EI SALLI VASTUUAJAN RAJOITTAMISTA, EDELLÄ MAINITTU EI MAHDOLLISESTI KOSKE KAIKKIA LISENSSINSAAJIA.  TÄSSÄ ESITETTY RAJOITETTU TAKUU ON AINOA ANNETTU TAKUU JA SE KORVAA KAIKKI (MAHDOLLISET) MUUT DOKUMENTAATIOSSA TAI PAKKAUKSESSA ILMAISTUT TAKUUT.  TÄMÄ RAJOITETTU TAKUU MÄÄRITTELEE KUNKIN LISENSSINSAAJAN TARKAT LAILLISET OIKEUDET, JOIDEN LISÄKSI KULLAKIN LISENSSINSAAJALLA SAATTAA OLLA OMAN MAANSA LAINSÄÄDÄNTÖÖN PERUSTUVIA MUITA OIKEUKSIA.

6. Vastuunvapautus. APPLE-OHJELMISTON KÄYTTÄMINEN, OHJELMISTON TYYDYTTÄVÄ LAATU, SUORITUSKYKY, TARKKUUS JA TOIMINTA OVAT LISENSSINSAAJAN OMALLA VASTUULLA. APPLE-OHJELMISTO TOIMITETAAN "SELLAISENA KUIN SE ON" ILMAN MINKÄÄNLAISIA TAKUITA, JA APPLE JA APPLEN LISENSOIJAT (JOITA KOHDISSA 6 JA 7 KUTSUTAAN YHTEISNIMITYKSELLÄ "APPLE") VAPAUTTAVAT ITSENSÄ, EDELLÄ ESITETYN RAJATUN TAKUUN HUOMIOON OTTAEN JA SILTÄ OSIN KUIN SE SOVELLETTAVAN LAIN MUKAAN ON MAHDOLLISTA, SUORASTA, VÄLILLISESTÄ JA LAKISÄÄTEISESTÄ TUOTE- JA MUUSTA VASTUUSTA APPLE-OHJELMISTON SUHTEEN MUKAAN LUKIEN KAUPALLINEN KÄYTTÖKELPOISUUS JA SOVELTUVUUS TIETTYYN TARKOITUKSEEN, LAADUN TYYDYTTÄVYYS, VIRHEETTÖMYYS JA KOLMANNEN OSAPUOLEN OIKEUKSIEN KUNNIOITTAMINEN. APPLE EI TAKAA, ETTÄ APPLE-OHJELMISTON TOIMINNOT TÄYTTÄVÄT KAIKKI VAATIMUKSET, ETTÄ APPLE-OHJELMISTON TOIMINTA ON KESKEYTYMÄTÖNTÄ JA VIRHEETÖNTÄ, TAI ETTÄ APPLE-OHJELMISTON VIRHEET TULLAAN KORJAAMAAN. MIKÄÄN APPLEN TAI APPLEN VALTUUTTAMAN EDUSTAJAN ANTAMA SUULLINEN TAI KIRJALLINEN TIETO TAI OHJE EI LUO TAKUUTA.  JOS APPLE-OHJELMISTO TODETAAN VIALLISEKSI, LISENSSINSAAJA ON VASTUUSSA KAIKISTA HUOLTO- JA KORJAUSKULUISTA. KOSKA JOIDENKIN MAIDEN LAINSÄÄDÄNTÖ EI SALLI VASTUUN RAJOITTAMISTA, EDELLÄ MAINITTU EI MAHDOLLISESTI KOSKE KAIKKIA LISENSSINSAAJIA.

7. Vastuun rajoitus. JOLLEI VOIMASSAOLEVASTA LAISTA MUUTA JOHDU, JA VAIKKA APPLEA OLISI VAROITETTU KYSEISEN VAHINGON MAHDOLLISUUDESTA, APPLE EI OLE MISSÄÄN TAPAUKSISSA VASTUUSSA MISTÄÄN HENKILÖVAHINGOISTA TAI SUORISTA, EPÄSUORISTA TAI VÄLILLISISTÄ VAHINGOISTA MUKAAN LUKIEN TALOUDELLISET MENETYKSET, TIEDON HÄVIÄMINEN, LIIKETOIMINNAN KESKEYTYMINEN TAI MUUT KAUPALLISET VAHINGOT TAI MENETYKSET, JOTKA JOHTUVAT APPLE-OHJELMISTON KÄYTÖSTÄ TAI LISENSSINSAAJAN KYVYTTÖMYYDESTÄ KÄYTTÄÄ OHJELMISTOA. KOSKA JOIDENKIN MAIDEN LAINSÄÄDÄNTÖ EI SALLI VASTUUN RAJOITTAMISTA, EDELLÄ MAINITTU EI MAHDOLLISESTI KOSKE KAIKKIA LISENSSINSAAJIA. Missään tapauksessa Applen kokonaiskorvausvelvollisuus vahingoista (ellei sovellettavan lain vaatimus henkilövahinkotapauksissa poikkea tästä) ei ylitä viittäkymmentä dollaria (50,00 USD).

8. Vientikielto. Lisenssinsaaja sitoutuu siihen, ettei Apple-ohjelmistoa viedä edelleen suorasti eikä epäsuorasti ulkomaille, ellei tähän ole erikseen annettu lupaa Yhdysvaltain ja sen maan laissa, mistä Apple-ohjelmisto on hankittu. Erityisesti Apple-ohjelmistoa ei saa viedä tai välittää (a) Yhdysvaltojen vientikiellossa olevaan maahan (tai sellaisen maan kansalaiselle tai siellä asuvalle) (tällä hetkellä tällaisia maita ovat Kuuba, Iran, Irak, Libya, Pohjois-Korea, Serbia, Sudan, Syyria ja Talibanin hallitsemat Afganistanin alueet) tai (b) kenellekään U.S. Treasury Departmentin Specially Designated Nationals -luettelossa olevalle tai U.S. Department of Commercen Denied Person's List- tai Entity List -luetteloissa mainituille. Apple-ohjelmistoa käyttämällä lisenssinsaaja vakuuttaa, ettei hän ole tällaisen maan palveluksessa, sen kansalainen tai asukas taikka ettei hänen nimensä ole missään mainituista luetteloista.

9. Yhdysvaltain viranomaiset. Apple-ohjelmisto ja siihen liittyvä dokumentaatio on luokitukseltaan "Commercial Items", kuten termi on määritelty säädöksessä 48 C.F.R. §2.101, koostuen osista "Commercial Computer Software" ja "Commercial Computer Software Documentation", kuten termit on määritelty säädöksessä 48 C.F.R. §12.212 tai 48 C.F.R. §227.7202.  Mikäli lisenssin hankkija tai käyttäjä on Yhdysvaltain viranomainen sovelletaan säädöksiä 48 C.F.R. §12.212 tai 48 C.F.R. §227.7202-1 - 227.7202-4 niin, että Commercial Computer Software ja Commercial Computer Software Documentation on lisensoitu (a) vain Commercial Item -tuotteina ja (b) samoilla näissä sopimusehdoissa ilmoitetuilla oikeuksilla, jotka koskevat kaikkia muita loppukäyttäjiä.  Julkaisemattoman materiaalin oikeudet pidätetään Yhdysvaltojen tekijänoikeuslakien mukaisesti.

10. Sovellettava laki ja erimielisyyksien ratkaiseminen. Tähän lisenssiin sovelletaan Yhdysvaltojen Kalifornian osavaltion lakeja. Tämä lisenssi ei kuulu United Nations Convention on Contracts for the International Sale of Goods -määräysten alaisuuteen. Huolimatta siitä, että toimivaltainen tuomioistuin katsoisi jonkun osan sopimuksesta tehottomaksi/ pätemättömäksi, säilyy lisenssi  muilta osin voimassa.

11. Koko sopimus; kieli.  Tämä lisenssi muodostaa koko sopimuksen osapuolten välillä Apple-ohjelmiston käytöstä ja korvaa kaikki aikaisemmat tai samanaikaiset samoja ohjelmistoja koskevat sopimukset.  Lisenssiä ei saa muuttaa tai tehdä siihen mitään lisäyksiä ilman Applen kirjallista  hyväksymistä. Lisenssin käännökset on tehty paikallisia vaatimuksia ajatellen ja mahdollisissa epäselvyyksissä englanninkielisen version ja käännösversion välillä annetaan englanninkieliselle lisenssiversiolle etusija.

12. Kolmannen osapuolen ohjelmisto- ja palveluehdot.

A. CDDB-lisenssi ja käyttöehdot. Apple-ohjelmisto sisältää Berkeleyssä, Kaliforniassa nimellä Gracenote ("Gracenote") toimivan CDDB-yrityksen (CDDB Inc.) ohjelmiston. Gracenoten ohjelmiston ("CDDB Client") avulla Apple-ohjelmisto tunnistaa levyn reaaliajassa ja lukee online-palvelimilta ("CDDB Servers") musiikkiin liittyviä tietoja, kuten tiedot levyn nimestä, esittäjästä, raidasta ja raidan nimestä ("CDDB Data") ja suorittaa muita toimintoja.

CDDB Data, CDDB Client -ohjelmisto ja CDDB-palvelimet on tarkoitettu vain lisenssinsaajan omaan käyttöön. Lisenssi kieltää CDDB Client -ohjelmiston tai minkäänlaisen CDDB Datan luovuttamisen, kopioimisen, siirtämisen tai välittämisen kolmannelle osapuolelle. CDDB DATAA, CDDB CLIENT -OHJELMISTOA TAI CDDB-PALVELIMIA EI SAA KÄYTTÄÄ TAI HYÖDYNTÄÄ MUUTOIN KUIN TÄSSÄ LISENSSISSÄ MÄÄRITELTYIHIN TARKOITUKSIIN.

CDDB Datan, CDDB Client -ohjelmiston ja CDDB-palvelinten ei-yksinoikeudellisen lisenssin voimassaolo päättyy, mikäli lisenssinsaaja ei noudata lisenssin ehtoja. Sopimuksen päättyessä CDDB Datan, CDDB Client -ohjelmiston ja CDDB-palvelinten käyttö on lopetettava kokonaisuudessaan. Gracenote pidättää kaikki oikeudet, mukaan lukien kaikki omistusoikeudet,  CDDB Dataan, CDDB Client -ohjelmistoon ja CDDB-palvelimiin. Gracenote voi saattaa tätä lisenssiä koskevat oikeutensa voimaan lisenssinsaajaa vastaan suoraan omissa nimissään.

CDDB Client -ohjelmisto ja CDDB Datan kaikki osat on lisensoitu "SELLAISENA KUIN NE OVAT". Gracenote ei anna minkäänlaisia suoria tai välillisiä takuita CDDB-palvelimilta saadun CDDB Datan oikeellisuudesta. Gracenote pidättää oikeuden tiedon poistamiseen CDDB-palvelimilta tai dataluokitusten muuttamiseen mistä tahansa Gracenoten tarpeelliseksi katsomasta syystä. Tämä lisenssi ei takaa sitä, että CDDB Client -ohjelmiston tai CDDB-palvelimien toiminta on virheetöntä tai keskeytymätöntä. Lisenssi ei myöskään velvoita Gracenotea toimittamaan lisenssinsaajalle minkäänlaisia parannettuja tai kokonaan uusia tietoja tai dataluokituksia, joita Gracenote päättää hankkia tulevaisuudessa.

GRACENOTE VAPAUTTAA ITSENSÄ, KAIKESTA SUORASTA, KAIKESTA SUORASTA TAI VÄLILLISESTÄ TUOTE- JA MUUSTA VASTUUSTA MUKAAN LUKIEN KAUPALLINEN KÄYTTÖKELPOISUUS, SOVELTUVUUS TIETTYYN TARKOITUKSEEN, OMISTUSOIKEUS JA OIKEUKSIEN KUNNIOITAMINEN. Gracenote ei takaa CDDB Client -ohjelmiston tai CDDB-palvelinten avulla tehtyjä taltioita/tallenteita. GRACENOTE EI MISSÄÄN TAPAUKSESSA OLE VASTUUSSA MINKÄÄNLAISISTA VÄLILLISISTÄ TAI SUORISTA VAHINGOISTA MUKAAN LUKIEN TALOUDELLISET MENETYKSET.

B. Kerbango Tuning Service -palvelun palveluehdot.
Palveluehdot. 3Com Corporationin ("3Com") Kerbango Tuning Service -palvelun ("Kerbango Tuning Service") käyttäjä sitoutuu noudattamaan seuraavia ehtoja ("Palveluehdot"):

3Com-linkit. Kerbango Tuning Service -palvelun hakutuloksina löydettyjä tai palvelusta linkitettyjä sivuja pitävät yllä yksityiset ihmiset ja/tai yritykset, joita 3Com ei valvo. 3Com ei vastaa hakutuloksina löydettyjen tai muulla tavalla Kerbango Tuning Service -palvelun kautta linkitettyjen sivujen sisällöstä.

Vain omaan käyttöön. Kerbango Tuning Service on tarkoitettu vain omaan, ei-kaupalliseen käyttöön. Tämä sopimus kieltää lisenssinsaajaa käyttämästä Kerbango Tuning Service -palvelua tuotteen tai palvelun myyntiin tai oman web-sivun kävijämäärän kasvattamiseen myyntitarkoituksessa, kuten mainostukseen. Kerbango-haun tuloksia ei saa muokata ja esittää ominaan, 3Comin Kerbango-kotisivua tai sen haun alaisia sivuja ei saa jäljitellä omalla web-sivulla, eikä Kerbangon järjestelmään saa lähettää automatisoituja kyselyjä ilman 3Comin erityistä lupaa.

Kerbango Tuning Service -palvelun kaupallisesta käytöstä on tehtävä sopimus 3Comin kanssa. Lisätietoja saa osoitteesta: sales@kerbango.com.

Palveluehtojen ja Kerbango Tuning Service -palvelun muutokset. 3Com voi muuttaa tai lopettaa palveluitaan ajoittain mistä tahansa syystä ja ilman erillistä ilmoitusta, mukaan lukien palvelun lopettamisen ilmoituksen jälkeen tai ilman erillistä ilmoitusta, eikä se ole tästä vastuussa lisenssinsaajalle, muille käyttäjille tai kolmansille osapuolille. 3Com pidättää oikeuden ajoittaiseen palveluehtojen muuttamiseen ilman erillistä ilmoitusta.

Vastuunvapautus. 3Com ei vastaa Kerbango Tuning Service –palvelun hakutuloksissa olevan tiedon tai aineiston virheettömyydestä, sisällöstä, täydellisyydestä, laillisuudesta, luotettavuudesta, toimivuudesta tai saatavuudesta. 3Com vapauttaa itsensä kaikesta vastuusta, mikäli tieto tai aineisto häviää, ei tallennu, toimitetaan väärään paikkaan tai väärään aikaan. 3Com vapauttaa itsensä kaikesta vastuusta, mikäli Kerbango Tuning Service -palvelun kautta Internetissä tapahtuvassa latauksessa tai tiedon tai aineiston haussa on vaikeuksia.

KERBANGO TUNING SERVICE -PALVELU TOIMITETAAN "SELLAISENA KUIN SE ON" ILMAN MINKÄÄNLAISIA TAKUITA. 3COM VAPAUTTAA ITSENSÄ, EDELLÄ ESITETYN RAJATUN TAKUUN HUOMIOON OTTAEN JA SILTÄ OSIN KUIN SE SOVELLETTAVAN LAIN MUKAAN ON MAHDOLLISTA, SUORASTA, VÄLILLISESTÄ JA LAKISÄÄTEISESTÄ TUOTE- TAI MUUSTA VASTUUSTA MUKAAN LUKIEN KAUPALLINEN KÄYTTÖKELPOISUUS JA SOVELTUVUUS TIETTYYN TARKOITUKSEEN JA OMISTUSOIKEUKSIEN KUNNIOITTAMINEN. 3COM VAPAUTTAA ITSENSÄ KAIKESTA VASTUUSTA KERBANGO TUNING SERVICE -PALVELUN TURVALLISUUDEN, LUOTETTAVUUDEN, NOPEUDEN JA TOIMINNAN SUHTEEN. 3COM VAPAUTTAA ITSENSÄ KAIKESTA VASTUUSTA KERBANGO TUNING SERVICE -PALVELUN KAUTTA SAATUJEN TIETOJEN TAI OHJEIDEN SUHTEEN. 3COM VAPAUTTAA ITSENSÄ KAIKESTA VASTUUSTA KERBANGO TUNING SERVICE -PALVELUN KAUTTA SAATUJEN TAI SIINÄ MAINOSTETTUJEN TAI KERBANGO TUNING SERVICE -PALVELUSSA OLEVAN LINKIN KAUTTA SAATAVIEN PALVELUIDEN TAI TUOTTEIDEN SUHTEEN. 3COM EI MYÖSKÄÄN OLE VASTUUSSA KERBANGO TUNING SERVICE -PALVELUSSA OLEVAN LINKIN KAUTTA SAADUISTA TIEDOISTA TAI OHJEISTA.

LISENSSINSAAJA LATAA TAI MUUTOIN HANKKII AINEISTOA TAI TIETOA KERBANGO TUNING SERVICE -PALVELUN KAUTTA OMAN HARKINTANSA MUKAAN JA OMALLA VASTUULLAAN. LISENSSINSAAJA ON YKSIN VASTUUSSA MAHDOLLISISTA TIETOKONEJÄRJESTELMÄN VAURIOISTA TAI TIEDON HÄVIÄMISISTÄ, JOTKA JOHTUVAT EDELLÄ MAINITUN AINEISTON TAI TIEDON LATAAMISESTA.

KOSKA JOIDENKIN MAIDEN LAINSÄÄDÄNTÖ EI SALLI VASTUUN RAJOITTAMISTA, EDELLÄ MAINITTU EI MAHDOLLISESTI KOSKE KAIKKIA LISENSSINSAAJIA. MYÖS JOTKUT MUUT OIKEUDET VOIVAT VAIHDELLA MAAKOHTAISESTI.

Vastuun rajoitus. 3COM EI OLE MISSÄÄN TAPAUKSESSA VELVOLLINEN VASTAAMAAN KÄYTTÄJÄN TÄTÄ LISENSSISOPIMUSTA TAI SEN KOHDETTA KOSKEVIIN VAATEISIIN, JOTKA LIITTYVÄT KERBANGO TUNING SERVICE -PALVELUN KÄYTTÖÖN, PALVELUN LUOTETTAVUUTEEN TAI LISENSSINSAAJAN KYVYTTÖMYYTEEN KÄYTTÄÄ PALVELUA. TÄMÄ VASTUUN RAJOITUS KOSKEE SUORIA, VÄLILLISIÄ, SATUNNAISIA, EPÄSUORIA, ERITYISIÄ, RANGAISTUSLUONTEISIA TAI MUITA VAHINKOJA, VAIKKA VAADE PERUSTUISI TAKUUSEEN, SOPIMUKSEEN, VAHINGONKORVAUSVASTUUSEEN (MUKAAN LUKIEN TUOTTAMUKSELLISET TEOT) TAI MUUHUN (VAIKKA 3COMIA OLISI VAROITETTU KYSEISEN VAHINGON MAHDOLLISUUDESTA). TÄMÄ VASTUUN RAJOITUS ON VOIMASSA, KUN VAHINGOT JOHTUVAT KERBANGO TUNING SERVICE -PALVELUN KÄYTÖSTÄ TAI KÄYTTÖKYVYTTÖMYYDESTÄ TAI SEN LUOTETTAVUUDESTA, TAI KERBANGO TUNING SERVICE -PALVELUN KESKEYTYMISESTÄ, LAKKAUTTAMISESTA TAI LOPETTAMISESTA (MUKAAN LUKIEN KOLMANSIEN OSAPUOLTEN AIHEUTTAMAT VAHINGOT). 3COM EI MYÖSKÄÄN VASTAA NIISTÄ VAHINGOISTA, JOTKA OVAT AIHEUTUNEET KERBANGO TUNING SERVICE -PALVELUN KAUTTA SAADUISTA TAI MAINOSTETUISTA PALVELUISTA TAI TUOTTEISTA TAI KERBANGO TUNING SERVICE -PALVELUSSA OLEVIEN LINKKIEN KAUTTA SAADUISTA PALVELUISTA TAI TUOTTEISTA, TAI KERBANGO TUNING SERVICE -PALVELUN KAUTTA SAADUISTA TAI SIELLÄ MAINOSTETUISTA TAI PALVELUN LINKKIEN KAUTTA SAADUISTA TIEDOISTA TAI OHJEISTA. TÄMÄ VASTUUN RAJOITUS KOSKEE RAJOITUKSETTA MYÖS KORVAAVIEN PALVELUIDEN TAI TUOTTEIDEN HANKINTAAN LIITTYVIÄ KULUJA, TALOUDELLISIA MENETYKSIÄ TAI HÄVINNYTTÄ TIETOA. RAJOITUS KOSKEE MYÖS KERBANGO TUNING SERVICE -PALVELUN TOIMINTAA TAI TOIMIMATTOMUUTTA TAI MITÄ TAHANSA TIETOA TAI KAUPPATAVARAA, JOKA NÄKYY KERBANGO TUNING SERVICE -PALVELUSSA TAI LIITTYY TAI ON LINKITETTY SIIHEN. NÄMÄ RAJOITUKSET OVAT VOIMASSA SIITÄ HUOLIMATTA, ETTÄ JOTKUT KORJAAVAT TOIMET EPÄONNISTUVAT JA SIINÄ LAAJUUDESSA KUIN SE SOVELLETTAVAN LAIN MUKAAN ON MAHDOLLISTA.

KOSKA JOIDENKIN MAIDEN LAINSÄÄDÄNTÖ EI SALLI VASTUUN RAJOITTAMISTA SUORIEN TAI VÄLILLISTEN VAHINKOJEN YHTEYDESSÄ, EDELLÄ MAINITTU EI MAHDOLLISESTI KOSKE KAIKKIA LISENSSINSAAJIA.

Rajoittamatta aiemmin mainittua, 3Com ei ole missään tapauksessa vastuussa niistä palvelun viiveistä tai häiriöistä, jotka johtuvat suoraan tai epäsuorasti ylivoimaisesta esteestä, force majeure -syistä tai syistä, joihin 3Com ei voi kohtuudella vaikuttaa. Näitä ovat mm. internet-häiriöt, tietokoneen laitteiston viat, tietoliikennelaitteiden häiriöt, muiden laitteiden häiriöt, sähkökatkokset, lakot, työriidat, mellakat, kapinat, kansalaislevottomuudet, työvoima- tai tarvikepula, tulipalot, tulvat, myrskyt, räjähdykset, ylivoimaiset esteet, sota, valtion toimet, kansallisten tai muiden maiden tuomioistuinten määräykset, kolmansien osapuolien toimitushäiriöt, tai lämmön, valon tai ilmastoinnin puute tai lämpötilan vaihtelu.

Muut ehdot. Nämä palveluehdot on laadittu Kalifornian osavaltion lakien mukaan. Ehdoissa ei ole huomioitu mahdollisia ristiriitoja toisten osavaltioiden tai maiden lakien kanssa. Huolimatta siitä, että toimivaltainen tuomioistuin jostain syystä katsoisi jonkun osan palveluehdoista pätemättömäksi, säilyvät muut palveluehdot täysin voimassa.

Nämä palveluehdot muodostavat koko osapuolten välisen lisenssisopimuksen ja korvaavat kaikki aiemmin tai samanaikaisesti tehdyt sopimuksen kohdetta koskevat kirjalliset tai suulliset sopimukset. Palveluehtojen oikeuksista luopuminen tulee voimaan vasta, kun se jätetään kirjallisena ja on vahvistettu 3Comin edustajan allekirjoituksella.

EA0129